text: Se videoen: Prins Joachim og prinsesse Marie besøger Tønder Festival
  27 august 2016 kl. 14.56
  Prins Joachim og prinsesse Marie var lørdag tilbage i Sønderjylland. Det royale par besøgte Tønderfestivalen for at høre folkemusik. 
  Kongehuset havde først meddelt, at prinsesse Marie ikke kunne deltage ved dette års Tønder Festival. Men i starten af august kunne kongehuset så afsløre, at der alligevel blev tid i hendes kalender til et besøg på festivalen.
  Se mere tv på localeyes.dk
  Lørdag skete det så. Prins Joachim og prinsesse Marie gik sommerligt klædt rundt på pladsen, hvor de også fik lejlighed til at lytte til musikken på pladsen. Derudover kiggede de blandt andet på fotograf Morten Fogs billeder bag Telt 1-scenen i selskab med Tønders borgmester Henrik Frandsen (V).
  Det er langt fra første gang det royale par besøger festivalen. Tilbage i 2009 accepterede Prinsesse Marie at være protektor for Tønder Festival, og de er derfor faste gæster på den sønderjyske festival.
  Se ovenfor hvordan det så ud, da de gæstede festivalen i sommervejr lørdag.
  
  